Luettelo Kruunuvuorenrannan valotaideteoksista

Luettelo Kruunuvuorenrannan valotaideteoksista käsittää Helsingin Kruunuvuorenrannan osa-alueella olevat julkiset valotaideteokset. Luettelo on osa Helsingin julkisten taideteosten luetteloa ja liittyy Wikipedian valtakunnallisiin teosluetteloihin.
Alueet.
Kruunuvuorenrannan alueita ovat: 
Haakoninlahti, josta etelämpänä Koirasaari, jotka erotetaan kanavilla. Näiden länsipuolella on merenrantaan ulottuva Länsiranta. Näistä pohjoisempana on Kruunuvuoren asuinalue, sekä Kruunuvuorenlammen ympäristö. Kaivoskallion luonnonsuojelualueen vieressaä on Hopeakallio. Koirasaarentien eteläpuolella on Stansvikinkallion asuinalue, jota on kutsuttu myös Stansvikinnummeksi. Rakentamattomiksi jäävät Stansvikin kartanon ympäristö, Kaivoskallion luonnonsuojelualue ja Kruunuvuoren huvila-alue. Ruokoisesta ja metsäisestä Stansvikinrannasta tehdään uimaranta.
Kruunuvuorenrannan kokonaisuudessa on suunniteltu myös Borgströminmäkeä ja Gunillankalliota, jotka virallisesti kuuluvat kuitenkin viereisiin osa-alueisiin Tullisaareen ja Yliskylään. Kerrostalovaltaisen alueen pohjois­puolella sijaitsee vanha pien­talo­alue Kaitalahti, joka ei kuitenkaan virallisesti muodosta erillistä osa-aluetta. Alue laajenee hieman Hopeakaivoksentien varressa.
Valotaide.
Kaupunginsuunnitteluvirasto järjesti Helsingin World Design Capital 2012 juhlavuoden ohjelmassa suunnittelukilpailun “Kruunuvuorenrannan valot”. Sen tarkoituksena oli luoda Kruunuvuorenrannan taidevalaistuksen periaatteet. Noihin aikoihin valmistui Öljysäiliö 468 -teos, joka viittaa Kruunuvuorenrannan paikan historiaan ja vaikuttaa alueen maisemaan.
Kruunuvuorenrannan alueen julkinen taide on toteutettu valotaiteena ja alueen teokset ovat valotaidetta tai valoteoksia. Alueen rakentamisen identiteettinä on “valon kaupunginosa”, jossa valotaiteen lisäksi on laadukkaita valaistusratkaisuja. 
Kruunuvuorenrannan valotaidetta tarkastelevassa maisterintutkielmassa Sanna Jauhiainen toteaa:Kruunuvuorenrannan valotaide on suunniteltu ja tarkoitettu erityisesti alueen asukkaille, joten valotaiteen lähtökohtana ei ole ollut saavutettavuus kaikelle kansalle. Monet Kruunuvuorenrannan valoteokset on kuitenkin sijoitettu siten, että niihin voi kulkea vapaasti tai niitä voi katsoa kadulta. Yleisöä myös houkutellaan pimeän aikaan Kruunuvuorenrantaan valotaidekierroksille. Kruunusiltojen valmistuttua kantakaupungin etäisyys Kruunuvuorenrantaan lähenee, joten niistä tulee saavutettavampia.Kruunuvuorensilta avataan jalankulkijoille ja pyöräilijöille keväällä 2026 ja raitioliikenteelle vuonna 2027.
Tutkielmassa on luetteloitu 24 Kruunuvuorenrannan valoteosta, mutta tarkkoja sijainteja ei ilmoiteta. Neljän tekijän nimi ilmoitetaan. Helsingin kaupunki julkaisi kesäkuussa 2025 luettelon 50 valotaideteoksesta, jossa teosten sijainnit oli merkitty asunto-osakeyhtiöiden nimien mukaan, eikä tekijöiden nimiä mainittu.
Luettelo.
Luettelossa teokset ovat niiden nimen mukaisessa aakkosjärjestyksessä. Jos tekijän nimeä ei julkisesti saatavien tietojen perusteella löydy, kuvat teoksista kirjataan taideteoksina fiWikiin, mutta ilman tekijän nimeä. Luetteloon valitaan vain yksi kuva teoksesta. Jos haluaa useampia, esimerkiksi päivänvalossa ja pimeällä otettuja kuvia, niitä voi julkaista teoksen artikkelissa.